

ที่ มท 0816.3/ กรมส่งเสริมการปกครองท้องถิ่น

ถนนนครราชสีมา กทม. 10300

พฤศจิกายน 2562

เรื่อง ซักซ้อมแนวทางการประกันคุณภาพการศึกษาของสถานศึกษาในสังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ที่ มท 0816.3/ว 6309 ลงวันที่ 1 พฤศจิกายน 2561

2. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๘๐๖ ลงวันที่ ๑ มีนาคม ๒๕๖๒

ตามหนังสือที่อ้างถึง ได้แจ้งมาตรฐานการศึกษาระดับปฐมวัย มาตรฐานการศึกษาระดับขั้นพื้นฐาน และแนวทางปฏิบัติในการดำเนินงานการประกันคุณภาพการศึกษาเพื่อการประกันคุณภาพภายในโรงเรียนสังกัดองค์กรปกครองส่วนท้องถิ่นประกอบกับกรมส่งเสริมการปกครองท้องถิ่น ได้มีหนังสือแจ้งองค์กรปกครองส่วนท้องถิ่นที่มีศูนย์พัฒนาเด็กเล็กในสังกัดทุกแห่ง นำมาตรฐานสถานพัฒนาเด็กปฐมวัยแห่งชาติใช้เป็นมาตรฐานในการประกันคุณภาพการศึกษาภายในศูนย์พัฒนาเด็กเล็ก แทนมาตรฐานการศึกษา (ขั้นพัฒนา) ศูนย์พัฒนาเด็กเล็กขององค์กรปกครองส่วนท้องถิ่น ตั้งแต่ปีการศึกษา 2562 เป็นต้นไป เพื่อให้สถานศึกษาในสังกัดองค์กรปกครองส่วนท้องถิ่นใช้เป็นแนวปฏิบัติในการดำเนินการเพื่อการพัฒนา ส่งเสริม กำกับดูแล และติดตามตรวจสอบคุณภาพการศึกษาให้เกิดประสิทธิภาพต่อการพัฒนาคุณภาพการศึกษา ให้สอดคล้องกับพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม ตามมาตรา 47 ที่กำหนดให้สถานศึกษามีระบบการประกันคุณภาพการศึกษาเพื่อพัฒนาคุณภาพและมาตรฐานการศึกษาของการศึกษาขั้นพื้นฐาน และการศึกษาระดับอุดมศึกษา ประกอบด้วย ระบบการประกันคุณภาพภายใน และระบบการประกันคุณภาพภายนอก และมาตรา 49 วรรคสอง ให้มีการประเมินคุณภาพภายนอกของสถานศึกษาทุกแห่งอย่างน้อย 1 ครั้ง ในทุก 5 ปี นับตั้งแต่การประเมินครั้งสุดท้าย และเสนอผลการประเมินต่อหน่วยงานที่เกี่ยวข้องและสาธารณชน และกฎกระทรวงการประกันคุณภาพการศึกษา พ.ศ. 2561 ข้อ 3 ให้สถานศึกษาแต่ละแห่งจัดให้มีระบบการประกันคุณภาพการศึกษาภายในสถานศึกษาโดยการกำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษาที่กระทรวงศึกษาธิการกำหนดฯ ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้ว เพื่อให้การประกันคุณภาพการศึกษาของสถานศึกษาในสังกัดองค์กรปกครองส่วนท้องถิ่น สอดคล้องกับแนวทางที่กฎหมายกำหนด ขอซักซ้อมแนวทางการประกันคุณภาพการศึกษาของสถานศึกษาในสังกัดองค์กรปกครองส่วนท้องถิ่น และขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาในสังกัดดำเนินการ ดังนี้

๑. แจ้งให้สถานศึกษาในสังกัดดำเนินการ ดังนี้

๑.๑ กำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับ และประเภทการศึกษาตามที่ประกาศกระทรวงกำหนด

๑.๒ จัดทำแผนพัฒนาการศึกษาของสถานศึกษา โดยการจัดทำแผนพัฒนาการศึกษาต้องมุ่งเน้นมาตรฐานการศึกษาของสถานศึกษา และกรอบหลักสูตรของสถานศึกษาให้มีคุณภาพ

๑.๓ ดำเนินการตามแผนพัฒนาการศึกษาของสถานศึกษา โดยมุ่งเน้นการพัฒนาคุณภาพการศึกษาสู่เป้าหมายที่กำหนดตามมาตรฐานการศึกษาของสถานศึกษา และหลักสูตรของสถานศึกษา

/1.4 ประเมิน...

-2-

๑.๔ ประเมินและตรวจสอบคุณภาพภายในสถานศึกษา เพื่อติดตามตรวจสอบผลการดำเนินการบริหารการศึกษาที่ดำเนินการมาตลอดทั้งปี ตามมาตรฐานการศึกษาของสถานศึกษา หลักสูตรของสถานศึกษา แผนพัฒนาการศึกษา และประเมินการบริหารอื่น ๆ ของสถานศึกษา

๑.๕ จัดทำรายงานประเมินตนเอง โดยนำผลการประเมิน และการตรวจสอบคุณภาพภายในสถานศึกษา ทั้งผลการประเมินมาตรฐานการศึกษาของสถานศึกษา ผลการประเมินการจัดการศึกษา  
ตามหลักสูตรของสถานศึกษา และการประเมินการดำเนินงานอื่นของสถานศึกษา มาวิเคราะห์ และเขียนรายงานการประเมินตนเอง ส่งให้หน่วยงานต้นสังกัดเป็นประจำทุกปี ทั้งนี้ หากปีใดสำนักงานรับรองมาตรฐาน  
และประเมินคุณภาพการศึกษา (องค์การมหาชน) จะประเมินสถานศึกษาก็สามารถส่งรายงานการประเมินตนเองดังกล่าว ให้สำนักงานรับรองมาตรฐานและประเมินคุณภาพการศึกษา (องค์การมหาชน) โดยไม่ต้องจัดทำรายงานการประเมินตนเองขึ้นใหม่

๒. ให้องค์กรปกครองส่วนท้องถิ่นที่มีสถานศึกษาในสังกัดที่จัดการศึกษาในทุกรูปแบบ ดำเนินการเตรียมความพร้อมในการประกันคุณภาพการศึกษาภายในสถานศึกษา ให้สอดคล้องกับพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 4) พ.ศ. 2562 และกฎกระทรวงการประกันคุณภาพการศึกษา พ.ศ. 2561 โดยให้ความรู้และช่วยเหลือสถานศึกษาในสังกัด ให้สามารถดำเนินการจัดระบบประกันคุณภาพภายในสถานศึกษาให้เป็นไปตามที่กำหนดในกฎกระทรวง

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร.อสถ. ..................................ผอ.กศ. .................................

ผอ.กง.สศ. ............................

หน.ฝ.มป. .............................

จนท. ....................................

โทร. ๐-๒๒๔๑-๙๐00 ต่อ 5314

โทรสาร ๐-๒๒๔๑-๙๐๒๑-๓ ต่อ 218

ผู้ประสานงาน นายกานต์กวี นครขวาง โทร ๐9-1996-1956